1 महीने में ही बदल दें, हल्के हाथों से रगड़ेंगे तो दमकेगी त्वचा, मॉइस्चराइजर जरूर लगाएं
नहाना डेली रूटीन का जरूरी हिस्सा है। बढ़ते प्रदूषणयुक्त माहौल में त्वचा से जुड़ी बीमारियों का खतरा रहता है। वहीं, कई एक्सपर्ट बॉडी से डेड स्किन हटाने के लिए स्किन को स्क्रब करने की सलाह देते हैं। लूफा और झावां त्वचा को एक्सफोलिएट करने का
नहाना डेली रूटीन का जरूरी हिस्सा है। बढ़ते प्रदूषणयुक्त माहौल में त्वचा से जुड़ी बीमारियों का खतरा रहता है। वहीं, कई एक्सपर्ट बॉडी से डेड स्किन हटाने के लिए स्किन को स्क्रब करने की सलाह देते हैं। लूफा और झावां त्वचा को एक्सफोलिएट करने का आसान तरीका है। एक्सफोलिएशन त्वचा की बाहरी परत से मृत त्वचा कोशिकाओं को हटाने की प्रक्रिया है।
लूफा सिंथेटिक मटेरियल और झावां प्यूमिक स्टोन से बना होता है, जो अनचाहे बालों जैसी समस्याओं से भी निजात दिलाता है। लेकिन लूफा और प्यूमिक स्टोन यूज करने के बाद ये बैक्टीरिया फ्री नहीं होता है। इसलिए इसे यूज करते समय कुछ खास बातों का ख्याल रखा जाना जरूरी है। आइए-मेरठ मेडिकल कॉलेज के डर्मेटोलॉजिस्ट डॉ. अमरजीत सिंह से जानते है लूफा और प्यूमिक स्टोन के फायदे और नुकसान के बारे में….
नहाने के बाद लूफा अच्छी तरह धोएं 
नहाने के बाद लूफा को गंदा छोड़ने की गलती बिल्कुल भी न करें। ऐसा करने से लूफा में बैक्टीरिया जमा होते हैं। इसलिए मुमकिन हो तो इसे हल्के गुनगुने पानी से जरूर साफ करें। इसके अलावा इसे ब्लीच में डुबो कर 10 मिनट बाद धोकर भी साफ कर सकते हैं। गर्म पानी में एसेंशियल ऑयल मिला कर लूफा साफ करने से भी इसमें जुड़े बैक्टीरिया साफ हो जाते हैं। इस तरह से आप लूफा को साफ सुथरा रख सकते हैं।
खबर में आगे बढ़ने से पहले इस पोल में अपनी राय दें
लूफा ज्यादा दिनों तक न करें यूज 
लूफा का इस्तेमाल करने के बाद उसे अच्छी तरह से धोकर सुखाकर रखें। एक महीने से ज्यादा लूफा का इस्तेमाल न करें। प्लास्टिक का लूफा सिर्फ एक महीने तक इस्तेमाल हो सकता है। लूफा को किसी और के साथ कभी शेयर न करें। लूफा सिंथेटिक मटेरियल से बनाए जाते हैं। इसलिए ये काफी लंबे समय तक खराब नहीं होते, ऐसे में लोग कई महीनों तक इसका इस्तेमाल करते रहते हैं। लेकिन ऐसा करने से स्किन से जुड़ी बीमारियों का खतरा भी रहता है।
त्वचा पर जोर से न रगड़ें 
लूफा को त्वचा पर जोर से न रगड़े। ऐसे में त्वचा पर लालिमा और इन्फेक्शन का खतरा बढ़ जाता है। इसलिए लूफा को धीरे-धीरे हलके हाथ से शरीर पर रगड़ना चाहिए। वरना त्वचा की चमक फीकी और त्वचा ढीली पड़ सकती है।
प्यूमिक स्टोन क्या
प्यूमिक स्टोन या झांवा ज्वालामुखी चट्टान से बना होता है जिसका निर्माण लावा ठंडा पड़ने पर होता है। वैसे तो प्यूमिक स्टोन दुनियाभर में पाया जाता है लेकिन इटली और उसके आसपास के देशों में सबसे ज्यादा होता है।
झांवा का इस्तेमाल अनचाहे बाल को हटाने के लिए कर सकते हैं। रोजाना प्यूमिक स्टोन का इस्तेमाल नुकसान पहुंचा सकता है इसलिए जरूरत से ज्यादा प्यूमिक स्टोन से रब किया तो त्वचा से खून भी निकल सकता है और त्वचा से जुड़ी बीमारियां हो सकती हैं।
प्यूमिक स्टोन का इस्तेमाल 
त्वचा को सुरक्षित रखते हुए ध्यान से प्यूमिक स्टोन का इस्तेमाल करें। यह नुकसानदेह भी हो सकता है। इसका इस्तेमाल चेहरे और गले पर भी कर बहुत ही ध्यान के साथ करें।
प्यूमिक स्टोन का इस्तेमाल शरीर की गंदगी को साफ करने के लिए किया जाता है। ये गंदगी साफ करने के लिए बहुत ही अच्छा विकल्प है। प्यूमिक स्टोन के फायदे भी हैं।
फटी एड़ियों के लिए
बदलते मौसम या ज्यादा देर तक पानी में रहने की वजह से एड़ियां फटती हैं। ऐसे में पैरों की खूबसूरती प्रभावित होने के साथ पैरों में दर्द भी होने लगता है। फटी एड़ियां त्वचा को भी मोटा बनाती हैं और इस मोटी त्वचा को हाइपरकेराटोसिस के नाम से जाना जाता है। इस वजह से प्यूमिक स्टोन त्वचा की सबसे मोटी परत को हटाने में मदद करता है। आप चाहें तो घर पर पेडीक्योर करते समय भी प्यूमिक स्टोन का इस्तेमाल कर सकते हैं।
रूखी त्वचा के लिए
रूखी त्वचा अक्सर मौसम में बदलाव की वजह से होती है। इस तरह की परेशानी के लिए प्यूमिक स्टोन का इस्तेमाल किया जा सकता है। इससे त्वचा मुलायम और चिकनी हो जाती है। प्यूमिक स्टोन के इस्तेमाल के बाद रूखेपन से बचने के लिए त्वचा पर कोई भी मॉइस्चराइजर क्रीम जरूर लगाना चाहिए। अगर स्किन बहुत ज्यादा ड्राई है तो इसका इस्तेमाल करने से बचना चाहिए।
बालों को हटाने के लिए
प्यूमिक स्टोन की मदद से आप अनचाहे बालों से भी आसानी से छुटकारा पा सकती हैं। इतना ही नहीं, चाहें तो साबुन और पानी के साथ इसका इस्तेमाल कर के अपनी अंडरआर्म की डार्क स्किन को भी लाइट कर सकती हैं।
डिस्क्लेमर- इस आर्टिकल में मौजूद जानकारी सलाह के तौर पर दी गई है। यह किसी भी तरह से डॉक्टर या स्पेशलिस्ट की सलाह का विकल्प नहीं है। अधिक जानकारी के लिए एक्सपर्ट से सलाह लें। 